ประกาศนายทะเบียนเรื่อง กําหนดหลักสูตรและวิธีการสอบความรู้เกี่ยวกับการประกันวินาศภัย-------------------------------------- อาศัยอํานาจตามความในมาตรา 64 (8) และมาตรา 67 วรรคหนึ่ง แห่งพระราชบัญญัติประกันวินาศภัย พ.ศ. 2535 นายทะเบียนประกาศกําหนดหลักสูตรและวิธีการสอบความรู้เกี่ยวกับการประกันวินาศภัย สําหรับผู้สมัครสอบความรู้เพื่อขอรับใบอนุญาตเป็นตัวแทนประกันวินาศภัย และผู้สมัครสอบความรู้เพื่อขอรับใบอนุญาตเป็นนายหน้าประกันวินาศภัยไว้ ดังต่อไปนี้ข้อ ๑ ให้ยกเลิกประกาศนายทะเบียน เรื่อง กําหนดหลักสูตรและวิธีการสอบความรู้เกี่ยวกับการประกันวินาศภัย ลงวันที่ 22 มกราคม 2542 และประกาศนายทะเบียน เรื่อง กําหนดหลักสูตรและวิธีการสอบความรู้เกี่ยวกับการประกันวินาศภัยสําหรับตัวแทนประกันวินาศภัยที่เป็นพนักงานหรือลูกจ้างของบริษัทหรือองค์กรที่เป็นคู่สัญญาของบริษัทประกันวินาศภัยเฉพาะการประกันความเสียหายตามพระราชบัญญัติคุ้มครองผู้ประสบภัยจากรถ ลงวันที่ 9 กุมภาพันธ์ 2542หมวด ๑ หลักสูตรการสอบและวิธีการสอบ---------------------------------ข้อ ๒ ผู้สมัครสอบความรู้เพื่อขอรับใบอนุญาตเป็นตัวแทนประกันวินาศภัยและผู้สมัครสอบความรู้เพื่อขอรับใบอนุญาตเป็นนายหน้าประกันวินาศภัยประเภทการจัดการประกันภัยโดยตรง และนายหน้าประกันวินาศภัยประเภทการจัดการประกันภัยต่อ ต้องสอบความรู้เกี่ยวกับการประกันวินาศภัยตามหลักสูตร ดังต่อไปนี้ ก. ตัวแทนประกันวินาศภัย ต้องสอบความรู้ ดังนี้ (1) วิชาหลักการประกันวินาศภัย คะแนนเต็ม 60 คะแนน ประกอบด้วย - ความรู้ทั่วไปเกี่ยวกับการประกันวินาศภัย - การประกันอัคคีภัย - การประกันภัยรถยนต์ - การประกันภัยทางทะเลและการขนส่ง - การประกันภัยเบ็ดเตล็ด (2) วิชาประมวลกฎหมายแพ่งและพาณิชย์ว่าด้วยการประกันภัย คะแนนเต็ม 20 คะแนน (3) วิชาพระราชบัญญัติประกันวินาศภัย พ.ศ. 2535 คะแนนเต็ม 20 คะแนน ข. ตัวแทนประกันวินาศภัย เฉพาะบริษัทที่ได้รับใบอนุญาตประกอบธุรกิจประกันภัยอุบัติเหตุส่วนบุคคลและประกันสุขภาพ ต้องสอบความรู้ ดังนี้ (1) วิชาความรู้ทั่วไปเกี่ยวกับการประกันภัยอุบัติเหตุส่วนบุคคลและการประกันสุขภาพ คะแนนเต็ม 60 คะแนน (2) วิชาประมวลกฎหมายแพ่งและพาณิชย์ว่าด้วยการประกันภัย คะแนนเต็ม 20 คะแนน (3) วิชาพระราชบัญญัติประกันวินาศภัย พ.ศ. 2535 คะแนนเต็ม 20 คะแนน ค. ตัวแทนประกันวินาศภัย เฉพาะการประกันภัยตามพระราชบัญญัติคุ้มครองผู้ประสบภัยจากรถ ต้องสอบความรู้วิชาพระราชบัญญัติคุ้มครองผู้ประสบภัยจากรถ พ.ศ. 2535 คะแนนเต็ม 100 คะแนน ง. นายหน้าประกันวินาศภัยประเภทการจัดการประกันภัยโดยตรง ต้องสอบความรู้ ดังนี้ โดยมีคะแนนเต็มวิชาละ 100 คะแนน (1) วิชาความรู้ทั่วไปเกี่ยวกับการประกันวินาศภัย (2) วิชาการประกันอัคคีภัย (3) วิชาการประกันภัยรถยนต์ (4) วิชาการประกันภัยทางทะเลและการขนส่ง (5) วิชาการประกันภัยเบ็ดเตล็ด (6) วิชาประมวลกฎหมายแพ่งและพาณิชย์ว่าด้วยการประกันภัย (7) วิชาพระราชบัญญัติประกันวินาศภัย พ.ศ. 2535 จ. นายหน้าประกันวินาศภัยประเภทการจัดการประกันภัยต่อ เมื่อสอบความรู้เพื่อขอรับใบอนุญาตเป็นนายหน้าประกันวินาศภัยประเภทการจัดการประกันภัยโดยตรงได้แล้ว ต้องสอบความรู้เกี่ยวกับการประกันภัยต่ออีกวิชาหนึ่ง คะแนนเต็ม 100 คะแนนข้อ ๓ ใช้วิธีการสอบแบบอัตนัย หรือแบบปรนัย หรือทั้งแบบอัตนัยและแบบปรนัยก็ได้ ยกเว้นการสอบตัวแทนประกันวินาศภัย เฉพาะการประกันภัยตามพระราชบัญญัติคุ้มครองผู้ประสบภัยจากรถ ให้ใช้วิธีการสอบแบบปรนัย หรือสอบสัมภาษณ์เพียงอย่างใดอย่างหนึ่งก็ได้หมวด ๒ การสมัครสอบ-------------------------------ข้อ ๔ ผู้สมัครสอบความรู้ตามข้อ 2 ต้องยื่นใบสมัครสอบ พร้อมทั้งแนบหลักฐานดังต่อไปนี้มาพร้อมกับใบสมัครสอบ คือ (1) รูปถ่ายขนาด 2.5 × 3 ซ.ม. จํานวน 2 รูป ถ่ายไว้ไม่เกินหกเดือนก่อนวันสมัครสอบ (2) สําเนาบัตรประจําตัวประชาชนและสําเนาทะเบียนบ้าน ในกรณีที่เป็นผู้สมัครสอบความรู้ตามข้อ 2. จ ต้องแนบสําเนาใบอนุญาตเป็นนายหน้าประกันวินาศภัยประเภทการจัดการประกันภัยโดยตรงมาด้วยข้อ ๕ ผู้สมัครสอบความรู้ต้องชําระค่าธรรมเนียมในวันสมัครสอบ ตามอัตราที่กําหนดในกฎกระทรวงซึ่งออกตามความในพระราชบัญญัติประกันวินาศภัย พ.ศ. 2535 ค่าธรรมเนียมดังกล่าวจะไม่คืนให้ไม่ว่ากรณีใดทั้งสิ้นข้อ ๖ การกําหนดสถานที่รับสมัครสอบ กําหนดวันรับสมัครสอบ และกําหนดวันสอบ จะประกาศโดย (1) สมาคมประกันวินาศภัย กรณีการสอบความรู้เพื่อขอรับใบอนุญาตเป็นตัวแทนประกันวินาศภัย (2) กรมการประกันภัย กรณีการสอบความรู้เพื่อขอรับใบอนุญาตเป็นนายหน้าประกันวินาศภัย เว้นแต่ตัวแทนประกันวินาศภัย เฉพาะการประกันภัยตามพระราชบัญญัติคุ้มครองผู้ประสบภัยจากรถ จะประกาศโดย กรมการประกันภัย สมาคมประกันวินาศภัย สํานักส่วนคุ้มครองผู้เอาประกันภัยเขต หรือสํานักงานประกันภัยจังหวัดหมวด ๓ ระเบียบการเข้าสอบ--------------------------ข้อ ๗ ให้ผู้สมัครสอบความรู้ปฏิบัติตามระเบียบดังต่อไปนี้ (1) ต้องแสดงบัตรประจําตัวสอบต่อผู้ควบคุมการสอบก่อนเข้าห้องสอบ (2) ต้องเข้าห้องสอบตามวัน เวลา และสถานที่ตามประกาศกําหนด หากเวลากําหนดเข้าห้องสอบผ่านไปแล้วสิบห้านาที ผู้สมัครสอบไม่มีสิทธิเข้าห้องสอบ (3) ต้องแต่งกายสุภาพ เรียบร้อย ตามสากลนิยม (4) ต้องนั่งสอบในที่ที่กําหนดไว้ และแสดงบัตรประจําตัวสอบและบัตรประจําตัวประชาชนหรือบัตรอื่นๆ ที่ออกโดยส่วนราชการซึ่งติดภาพถ่ายของผู้ถือบัตร โดยวางไว้บนโต๊ะที่นั่งสอบ (5) ต้องใช้กระดาษคําตอบที่ผู้ควบคุมห้องสอบแจกให้เท่านั้น (6) ต้องนําอุปกรณ์ในการตอบข้อสอบ เช่น ปากกา ดินสอ น้ําหมึก ยางลบ หรือเครื่องคํานวณ มาด้วยตนเอง (7) ต้องลงลายมือชื่อของผู้เข้าสอบด้วยตนเองในทะเบียนผู้เข้าสอบตามที่ผู้ควบคุมห้องสอบจัดให้ (8) ห้ามนํากระดาษ สมุด ตํารา เอกสารอื่นใด หรืออุปกรณ์สื่อสารทุกชนิด เข้าไปในห้องสอบเว้นแต่จะได้รับอนุญาตจากผู้ควบคุมห้องสอบ (9) ห้ามนําข้อสอบ หรือกระดาษคําตอบออกจากห้องสอบ (10) ห้ามพูดคุย ปรึกษาหารือ ลอกเลียนผู้อื่น ส่งเสียงดัง หรือกระทําการใดอันอาจก่อให้เกิดความเดือดร้อนรําคาญต่อผู้อื่นในขณะทําการสอบหมวด ๔ เกณฑ์การตัดสินและการประกาศผลสอบ--------------------------ข้อ ๘ ผู้สมัครสอบความรู้ตามข้อ 2 ต้องสอบได้คะแนนรวมไม่น้อยกว่าร้อยละหกสิบจึงถือว่าสอบได้ข้อ ๙ การประกาศผลสอบจะประกาศโดยกรมการประกันภัยหมวด ๕ ระยะเวลาในการขอรับใบอนุญาต--------------------------ข้อ ๑๐ ผู้ที่สอบได้ต้องยื่นคําขอรับใบอนุญาตเป็นตัวแทนประกันวินาศภัยหรือยื่นคําขอรับใบอนุญาตเป็นนายหน้าประกันวินาศภัยต่อนายทะเบียนภายในกําหนดระยะเวลาหนึ่งปีนับแต่วันที่ประกาศผลสอบข้อ ๑๑ ผู้ได้รับใบอนุญาตเป็นตัวแทนประกันวินาศภัย หรือได้รับใบอนุญาตเป็นนายหน้าประกันวินาศภัย และใบอนุญาตดังกล่าวสิ้นอายุก็ให้ขอรับใบอนุญาตใหม่ได้ภายในกําหนดระยะเวลาหนึ่งปีนับแต่วันที่ใบอนุญาตสิ้นอายุข้อ ๑๒ ผู้มีสิทธิขอรับใบอนุญาตเป็นตัวแทนประกันวินาศภัย หรือนายหน้าประกันวินาศภัยตามข้อ 10 และข้อ 11 ไม่ขอรับใบอนุญาตต่อนายทะเบียนภายในระยะเวลาดังกล่าว จะถูกตัดสิทธิในการขอรับใบอนุญาต แต่ไม่ตัดสิทธิในการสมัครสอบความรู้เกี่ยวกับการประกันวินาศภัยใหม่ตามประกาศนี้หมวด ๖ การฝ่าฝืนระเบียบการเข้าสอบและการทุจริต--------------------------ข้อ ๑๓ ผู้เข้าสอบผู้ใดฝ่าฝืนระเบียบการเข้าสอบข้อหนึ่งข้อใดตามที่กําหนดในข้อ 7 แห่งประกาศนายทะเบียนฉบับนี้ ให้ถือว่าผู้นั้นสอบตกข้อ ๑๔ ผู้สมัครสอบผู้ใดกระทําการทุจริต หรือมีส่วนร่วมทุจริตในการสอบหรือยินยอมให้ผู้อื่นทําการสอบแทน ทั้งผู้สมัครสอบ และผู้ทําการสอบแทนต้องถูกตัดสิทธิการรับสมัครสอบความรู้เพื่อขอรับใบอนุญาตเป็นตัวแทนประกันวินาศภัยหรือสมัครสอบความรู้เพื่อขอรับใบอนุญาตเป็นนายหน้าประกันวินาศภัย มีกําหนดระยะเวลา 3 ปีนับแต่วันที่ได้กระทําความผิด ผู้ทําการสอบแทนหรือผู้มีส่วนร่วมทุจริตในการสอบ เป็นผู้ที่ได้รับใบอนุญาตเป็นตัวแทนประกันวินาศภัย หรือนายหน้าประกันวินาศภัยอยู่แล้ว ให้ถือว่าบุคคลดังกล่าวกระทําการอันเป็นการฝ่าฝืนบทบัญญัติของกฎหมาย และให้นายทะเบียนมีอํานาจเพิกถอนใบอนุญาตได้ ประกาศนี้ให้ใช้บังคับตั้งแต่วันที่ 4 มกราคม 2543 เป็นต้นไปผู้มีอํานาจลงนาม - ประกาศ ณ วันที่ 27 ธันวาคม พ.ศ. 2542 นรวัฒน์ สุวรรณอธิบดีกรมการประกันภัยนายทะเบียน